Jy is hier > Oorde > Vrystaat > Forever Resorts - Gariep
Forever Resort - Gariep
View Forever Resorts - Gariep in a larger map
GPS: S30 35.49 E25 30.7
Neem die N1 Suid verby Bloemfontein. Draai links by die padaanwysing vir Gariepdam, Bethulie (R701) en Ventersdorp (R58). Volg die aanwysingsborde tot by Gariep.
122 staanplekke met kragpunte waarvan 16 privaat ablusiefasiliteite het en die res deur een ablusieblok gediens word grens tot op die oewer van die Gariepdam. Ablusie en staanplekke word daagliks gediens en meeste staanplekke het gras en baie skadu. Daar is ook braaigeriewe en roosters beskikbaar : 1 braaier tussen 2 staanplekke.
Gariep oord is geleë op die oewer van Suid Afrika se grootste dam (374km²) en is enige water liefhebber se droom. Seil, ‘windsurfing” “jet skiing en kanoritte is net van die aktiwiteite asook visvang en voëlkyk vanaf die oewer. Vir die rustige natuurliefhebber is daar wildbesigtigings bootritte, ‘n besoek aan die natuurreservaat wat langs die oord geleë is en verskeie staproetes met wonderlike natuurtonele. Ander fasiliteite is: winkel, kroeg, restaurant, rolbal en piekniek areas.
Minigholf, tennisbane, vlugbal, koue swembad, speelparkie en vermaaklikheids program binne seisoen.
DIE LEKKERSTE OORD LANGS DIE GROOTSTE DAM!